钦定古今图书集成/明伦汇编/氏族典/第407卷 > 《廖用贤尚友录》 > 许亨
## 钦定古今图书集成/明伦汇编/氏族典/第407卷 > 《廖用贤尚友录》 > 许亨

按《陈书许亨传》，“亨字亨道，高阳新城人，晋征士询之
六世孙也。父懋，以学艺闻。亨少传家业，解褐梁安东
王行参军。太清初，为征西中记室。侯景之乱，避地郢
州。王僧辩素闻其名，召为仪同从事中郎，府朝政务，
一以委焉。高祖受禅，授中散大夫，领大著作，知梁史
事。光大初，高宗入辅，以亨贞正有古人之风，甚相钦”
重。高宗即位。拜卫尉卿。太建二年卒。